CELEX: 62021TN0691
Language: fi
Date: 2021-10-27 00:00:00
Title: Asia T-691/21: Kanne 27.10.2021 – Alcogroup ja Alcodis v. komissio

20.12.2021   
            
            
               FI
            
            
               Euroopan unionin virallinen lehti
            
            
               C 513/35
            
         
      Kanne 27.10.2021 – Alcogroup ja Alcodis v. komissio
      (Asia T-691/21)
      (2021/C 513/50)
      Oikeudenkäyntikieli: ranska
      
         Asianosaiset
      
      
         Kantajat: Alcogroup (Bryssel, Belgia) ja Alcodi (Bryssel) (edustajat: asianajajat P. de Bandt, C. Binet ja M. Nuytten)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan riidanalaisen päätöksen ja
               
            
                  —
               
               
                  velvoittamaan komission korvaamaan kaikki tämän asian käsittelystä aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa, joka on nostettu 17.9.2021 annetusta komission päätöksestä, jossa kantajia kehotettiin aloittamaan sovintomenettely tietyin edellytyksin uudelleen asiassa AT.40054 (Ethanol Benchmarks), tueksi kahteen kanneperusteeseen.
      
                  1)
               
               
                  Ensimmäinen kanneperuste perustuu sovintoon sovellettavien sääntöjen rikkomiseen. Kantajat väittävät tältä osin, että kun komissio antoi riidanalaisen päätöksen, jossa kantajia kehotettiin aloittamaan sovintomenettely tietyin edellytyksen uudelleen, se rikkoi sovintoon sovellettavia sääntöjä. Näiden sääntöjen mukaan näet komission ei ole mahdollista yhtäältä aloittaa uudelleen sovintomenettelyä menettelyn tässä vaiheessa eikä toisaalta tehdä sitä niin, että kantajat eivät saa enää keskustella lainkaan tosiseikoista, joista niitä moititaan.
               
            
                  2)
               
               
                  Toinen kanneperuste perustuu puolustautumisoikeuksien loukkaamiseen. Kantajat katsovat, ettei komissio voi asettaa uuden sovintomenettelyn aloittamisen edellytykseksi sitä, että ne luopuvat perusteluista, jotka ne ovat esittäneet tavanomaisen menettelyn yhteydessä ensimmäisen sovintomenettelyn epäonnistumisen jälkeen.